laion/Wikipedia-Exotic huggingface dataset:
הטבח, הגנב, אשתו והמאהב (אלבום)

הטבח, הגנב, אשתו והמאהב הוא האלבום השנים-עשר במספר מאת מיקל נימן, והתשיעי שהקליט עם ההרכב שייסד, להקת מיקל נימן. האלבום מורכב ממוזיקת הליווי בפסקול הסרט, שהעניק לו גם את שמו, בבימויו של פיטר גרינוויי. האלבום כולל את הקלטת הבכורה המסחרית של המחול המפורסם "MEMORIAL" אף על פי שהיצירה שוחררה קודם לאלבום ואף לסרט, בגרסת רדיו. המחול קיבל את עיקר פרסומו בישראל כמוזיקת רקע בפינה "סיכום עולמי" של חברת החדשות עד להחלפתו עקב מחלוקת עם בעלי זכויות היוצרים.ערן סויסה, סיכום עולמי: הכינורות נדמו, באתר nrg‏, 27 באוקטובר 2009 האלבום חסר חלק מן המוזיקה הכלולה בסרט שנתן לו את שמו, דוגמת הנושא המלווה תמונת אהבת ג'ורג'ינה ומיקל, כיוון שנכלל בפסקול סרטו הקודם של גרינווי טובעים במספרים. כמו כן נכתבה וריאציה בלעדית ל-MEMORIAL עבור הסרט, וזו הופצה רק כחלק מן הסרט, היצירה בת 12 הדקות שבה ומלווה קטעים שונים בסרט ואף את כתוביות הסיום. מידע על האלבום הטבח, הגנב, אשתו והמאהב באתר MusicBrainz מידע על האלבום הטבח, הגנב, אשתו והמאהב באתר AllMusic האלבום הטבח, הגנב, אשתו והמאהב באתר Discogs האלבום הטבח, הגנב, אשתו והמאהב באתר ספוטיפיי ערך זה הוא קצרמר בנושא אלבומים. אתם מוזמנים לתרום לוויקיפדיה ולהרחיב אותו.
צ'ארלס (נהר)

צ'ארלס (באנגלית: Charles River) הוא נהר לאורכה של מדינת מסצ'וסטס שבארצות הברית. הוא זורם בכיוון צפון-מזרח, במזרח המדינה. מקורו של הנהר נמצא בעיר הופקינטון, כאשר הוא עובר דרך 23 ערים ועיירות עד הגעתו לאוקיינוס האטלנטי בבוסטון. אורכו של הנהר הוא כ-129 קילומטרים והוא מנקז שטח של כ-798 קילומטר מרובע. מלבד הופקינטון, הנהר חוצה את הערים קיימברידג' ובוסטון. שמו של הנהר נקרא גם צ'ארלס, לבדו. המכון הטכנולוגי של מסצ'וסטס (MIT) ואוניברסיטת הרווארד שוכנות לגדת הנהר, שמפריד אותן מבוסטון. ב-1805 נבנתה תעלה שחיברה אותה עם נהר מיסטיק. פרק זה לוקה בחסר. אנא תרמו לוויקיפדיה והשלימו אותו. מבט לנהר צ'ארלס מהעיר ניוטון הנהר צ'ארלס מתחת לגשר אקו, בעיר ניוטון הנהר במדפילד מיליס נהר צ'ארלס כפי שנראה מבניין בבוסטון טילת הנהר, 2013 טילת הנהר, 2013 מדיה וקבצים בנושא צ'ארלס בוויקישיתוף צ'ארלס, באתר אנציקלופדיה בריטניקה (באנגלית) ערך זה הוא קצרמר בנושא נהרות ונחלים ובנושא גאוגרפיה של ארצות הברית. אתם מוזמנים לתרום לוויקיפדיה ולהרחיב אותו.
בסיס חיל האוויר המלכותי קנלי

בסיס חיל האוויר המלכותי קנלי (באנגלית: RAF Kenley) הוא שדה תעופה צבאי לשעבר בגבול מטרופולין לונדון ומחוז סארי שבבריטניה. הוא שימש את חיל האוויר המלכותי בשנים 1917 עד 1959, לרבות כבסיס מטוסי קרב במהלך מלחמת העולם השנייה. חלק ממתחם הבסיס השתמר ומוצג כיום כדוגמה לבסיסים מסוגו. בסיס קנלי הוקם על ידי גיס התעופה המלכותי ב-1917 ליד הכפר קנלי שבדרום לונדון (כיום ברובע קרוידון) על גבי מסלול גולף שנמצא באותו שטח. בין הטייסים ששירתו בו בתחילת שנות השלושים היה דאגלס באדר. מדי שנה מ-1934 ועד 1939 נערך בו יום אווירי אימפריאלי (Empire Air Day) - תצוגה אווירית, שהתקיימה גם בבסיסים אחרים, שבמהלכה נפתח הבסיס לביקור הציבור הרחב. במהלך מלחמת העולם השנייה ובפרט במהלך הבליץ שימש השדה כאחד משלושת בסיסי חיל האוויר המלכותי שהיו אחראים על ההגנה האווירית של לונדון (האחרים היו ביגין היל וקרוידון). טייסות רבות של חיל האוויר המלכותי הוצבו בבסיס כמו גם טייסות מארצות הברית, פולין, צ'כוסלובקיה ובלגיה. שדה התעופה הופצץ מספר פעמים במהלך המלחמה. בהפצצה הקשה ביותר, ב-18 באוגוסט 1940, נהרסו מוסכי מטוסים בבסיס, הושמדו מספר מטוסים על הקרקע ושני מסלולי ההמראה בו ניזוקו קשות. חדר המבצעים של הגזרה נאלץ להעתיק את מקומו משדה התעופה אל אתר חירום חלופי. אורכם המוגבל של המסלולים בקנלי חרץ את גורל הבסיס וב-1959 פינה אותו פיקוד מטוסי הקרב של חיל האוויר המלכותי והשימוש בו לטיסות ממונעות פסק. השדה משמש כיום להטסת דאונים על ידי פרחי טיס של החיל. בשנות החמישים שימש השדה כאתר לצילומים של שני סרטי קולנוע אודות הקרב על בריטניה. מתחם שדה התעופה מוקף כיום באזורי מגורים, שחלקם ניבנו על גבי שטחו המקורי, וסוגרים על שני מסלולי ההמראה המצטלבים שלו ומסלול ההסעה המקיף אותם. רק מבנים מעטים נותרו בו. למרות זאת נחשב השדה לאחת הדוגמאות של בסיס מטוסי קרב ממלחמת העולם השנייה שהשתמרו בצורה הטובה ביותר, שכן תצורת המסלולים המקורית שלו עדיין קיימת, כמו גם אחדים מ-12 מחסות המטוסים המקוריים שניבנו בו. כל המחסות הוכרזו כמונומנט רשום. אחד מהם שוחזר במלואו ובשטחו ניצבת כיום אנדרטה, שנחנכה בשנת 2000, לכבוד אנשי חיל האוויר המלכותי ויחידותיו ששירתו בבסיס. שטח הבסיס פתוח לציבור הרחב. ב-2006 הוכרז מתחם השדה כאזור לשימור על ידי מועצת רובע קרוידון שבלונדון ומועצת רובע טנדריג' (Tandridge) הסמוך (חלק ממחוז סארי). מדיה וקבצים בנושא בסיס חיל האוויר המלכותי קנלי בוויקישיתוף תמונות ומידע על הבסיס, באתר Control Towers מעגני המטוסים בשדה התעופה קנלי, באתר English Heritage אתר אגודת ידידי שדה התעופה קנלי
גביע דייוויס 1977

גביע דייוויס 1977 הייתה התחרות ה-66 במניין מאז ייסוד התחרות. לתחרות נרשמו 59 נבחרות. הנבחרות חולקו ל-3 בתים: "בית אמריקה", "בית אירופה", ו"בית המזרח". הקבוצה המנצחת במשחקים בין ראשי הבתים קיבלה את הגביע. שיטת משחקים זו פעלה עד לשנת 1980. המשחק על התואר התקיים בין איטליה לבין אוסטרליה. המשחק הסתיים בניצחון של נבחרת אוסטרליה עם התוצאה 1:4. בכך הנבחרת זכתה בתואר בפעם ה-24 בסך הכל. הבית כלל 14 קבוצות כולל דרום אפריקה. לאחר המשחקים המוקדמים, החלו משחקי רבע הגמר. משתתפות גמר הבית בשנה הקודמת קיבלו זכות לעבור ישירות לרבע הגמר. הבית כלל 32 קבוצות כולל איראן, מצרים, אלג'יריה, רודזיה, קניה וישראל. לאור מספר גדול של הקבוצות הבית פוצל ל-2 ומנצחות תת-הבתים קיבלו זכות לעלות למשחקים בין מנצחי הבתים. לאחר משחקים מוקדמים החלו משחקי רבע הגמר. משתתפי גמר תת-הבית בשנה הקודמת לא השתתפו במשחקים המוקדמים. בעקבות סירובה של ברית המועצות לשחק במשחק חצי הגמר של השנה הקודמת נגד צ'ילה, נבחרתה נפסלה מהשתתפות בתחרות בשנים 1977–1978. בית המזרח כלל 12 קבוצות כולל אוסטרליה וניו זילנד. לאחר המשחקים המוקדמים החלו משחקים על ראשות הבית. משתתפי גמר הבית בשנה הקודמת קיבלו זכות לעבור ישירות לרבע הגמר. משחקי חצי הגמר נערכו במהלך ספטמבר 1977 ומשחק הגמר בנובמבר. הערה: המשחק החמישי הופסק נבחרת ישראל שובצה בבית אירופה א' ושיחקה נגד נבחרת טורקיה. לאחר הניצחון על טורקיה ובהמשך המשחקים המוקדמים נבחרת ישראל שיחקה נגד הולנד. אתר התחרות
יהודית בת בארי

יְהוּדִית בַּת-בְּאֵרִי, דמות מקראית, אשת עשו. שמה מופיע בספר בראשית, פרק כ"ו, פסוק ל"ד, כאשתו הראשונה של עשו אשר נישא לה כאשר היה בן ארבעים. מוצאה לפי הכתוב בספר בראשית הוא חיתי. ”וַיִּקַּח אִשָּׁה אֶת-יְהוּדִית, בַּת-בְּאֵרִי הַחִתִּי-וְאֶת-בָּשְׂמַת, בַּת-אֵילֹן הַחִתִּי.” לפי הכתוב במקור אחר בספר בראשית עשו נושא את ” אֶת-עָדָה, בַּת-אֵילוֹן הַחִתִּי, וְאֶת-אָהֳלִיבָמָה בַּת-עֲנָה, בַּת-צִבְעוֹן הַחִוִּי. אֶת-בָּשְׂמַת בַּת-יִשְׁמָעֵאל, אֲחוֹת נְבָיוֹת.” יש הסוברים כי נפלו טעויות בהעתקת רשימות היוחסין. יש הטוענים כי שמות נשותיו של עשו בבראשית, ל"ו הם השמות הנכונים ואילו שמות הנשים בבראשית, כ"ו ובבראשית, כ"ח אלו כינוייהן. על כך גם רש"י: ”עדה בת אילון היא בשמת בת אילון (בראשית, כ"ו) ונקראת בשמת על שם שהייתה מקטרת בשמים לעבודה זרה. אהליבמה היא יהודית (בראשית, כ"ו, ל"ד) אותו רשע (ר"ל עשו) כינה את שמה יהודית לומר שהיא כופרת בעבודה זרה[דרושה הבהרה] כדי להטעות את אביו יצחק... בשמת בת ישמעאל להן קורא לה מחלת (בראשית, כ"ח, ט')”. נשות עשו היו למורת רוח בעיני רבקה ויצחק. נאמר עליה ועל בשמת כי ”וַתִּהְיֶיןָ מֹרַת רוּחַ לְיִצְחָק וּלְרִבְקָה”. ועל כך רש"י: ”מורת רוח - ל' המראת רוח כמו (ספר דברים, פרק ט') ממרים הייתם כל מעשיהן היו להכעיס ולעצבון ליצחק ולרבקה - שהיו עובדות אלילים.” פרשנים כדוגמת רש"י רואים קשר בין עשו ליצחק אשר גם הוא נישא לרבקה בהיותו בן ארבעים: ”בן ארבעים שנה - עשו היה נמשל לחזיר שנאמר (תהילים פ') יכרסמנה חזיר מיער החזיר הזה כשהוא שוכב פושט טלפיו לומר ראו שאני טהור כך אלו גוזלים וחומסים ומראים עצמם כשרים כל מ' שנה היה עשו צד נשים מתחת יד בעליהן ומענה אותם כשהיה בן מ' אמר אבא בן מ' שנה נשא אשה אף אני כן” ספר בראשית, פרק כ"ו, פסוק ל"ד ספר בראשית, פרק ל"ו, פסוקים ב'–ג' משה ויינפלד, עולם התנ"ך: בראשית, תל אביב, דוידזון-עתי, 1993, עמ' 169. אוריאל סימון, בקש שלום ורדפהו, תל אביב, הוצאת ידיעות אחרונות, 2002, עמ' 278. ספר בראשית, פרק כ"ו, פסוק ל"ה
תשבץ תלת-מישורי

תשבץ תלת-מישורי הוא תשבץ המשתרע על שלושה משטחים, שפוגשים זה את זה ויוצרים אשליה של שלושה מישורים. בשנת 1985 פורסמו שלושה תשבצים בשם "תשבצים מהסוג השלישי" או "תשבצים תלת-ממדיים" שחיבר דב (דובה) פרימרמן. לסוג זה של תשבצים לא היה המשך. בהוצאת ענבר פורסמו תשבצים תלת-מישוריים מסוג התשבצים הרגילים, תשבץ איטלקי, תשבץ קו ותשבץ מוצפן, שחוברו על ידי אריה ענבר. האותיות של המילים המשובצות בתשבץ תלת-מישורי מתוחמות, כמו בתשבץ רגיל, על ידי נקודות שחורות או גבולות התשבץ, אך לא על ידי גבולות המישור, קרי, המילה יכולה להשתרע על פני מישור אחד או שני מישורים, כשחלק ממנה באחד המישורים והמשכה גולש למישור הקרוב. אף מילה אינה יכולה להשתרע על פני שלושה מישורים. מילים המשובצות במישור העליון יכולות לגלוש למישור התחתון הימני או למישור התחתון השמאלי, לפי כיוון המילה. מילים המשובצות במישור הימני התחתון יכולות להיות המשך של מילים המשובצות במישור העליון או שיכולות לגלוש למישור השמאלי. מילים המשובצות במישור השמאלי התחתון יכולות להיות המשך של מילים שגלשו מהמישור העליון או מהמישור הימני התחתון. תשבץ תלת-מישורי יכול להיות גם תשבץ קו תלת-מישורי (פורסם לראשונה במגוון מורחב מס' 84), אם במקום נקודות שחורות להפרדה בין המילים מציבים קווים מעובים. תשבץ תלת-מישורי יכול להיות גם תשבץ לבן תלת-מישורי (פורסם לראשונה במגוון מורחב מס' 84), אם מוטל על הפותר למצוא גם את הנקודות השחורות/הקווים המעובים המפרידים. המבנה של תשבץ תלת-מישורי פתור יכול לשמש, כמו מבנה של תשבץ רגיל פתור, לצורכי יצירת תשבץ מוצפן או תשבץ להרכבה וכדומה. תשבץ תלת-מישורי באתר של הוצאת ענבר
ברטה (פירושונים)

האם התכוונתם ל... ברטה – יצרנית נשק איטלקית ברטה M9 – אקדח חצי-אוטומטי שפותח על ידי ברטה בשנת 1985 ברטה השמנה – תותח על גרמני אישים: אישטוואן ברטה – שחיין הונגרי-יהודי ביל ברטה – בובנאי אמריקאי מכוניות: שברולט ברטה – היא מכונית קופה, מתוצרת יצרנית הרכב האמריקאית שברולט חברת בת של קונצרן הרכב ג'נרל מוטורס אשר יוצרה בארצות הברית בין השנים 1987–1991 ברט
חנה מרון (שחיינית)

חנה מרון (נולדה ב-15 בספטמבר 1946), היא שחיינית עבר ישראלית, אלופת ישראל בשחייה. מרון התאמנה בקבוצת ברית מכבים עתיד בהדרכתם של נחום בוך וד"ר אבוני מהונגריה. באליפות ישראל שנערכה בבריכת בת גלים בחיפה באמצע אוקטובר 1959 זכתה מרון במדליית ארד, במשחה ל-200 מטר חזה בתוצאה של 3:31.4 דקות, אחרי חיותה מרצ'ביאק מהפועל תל עמל (3:18.5 דקות) וחברתה לאגודה נעמי נייגר (3:28.5 דקות). באליפות ישראל שנערכה בבריכת בת גלים שבחיפה באוקטובר 1960, זכתה מרון ב-4 מדליות, 2 זהב ו-2 כסף. מדליות זהב, במשחה ל-400 מטר חופשי בתוצאה של 6:06.6 דקות, לפני רבקה קרטין ממכבי חיפה (6:08.9 דקות) ונורית שלו מהפועל בית שאן (6:16.2 דקות) ובמשחה ל-100 מטר פרפר בתוצאה של 1:31.8 דקות, לפני נורית שלו (1:33.2 דקות) וקורין מהפועל אפיקים (1:33.6 דקות). מדליות כסף, במשחה ל-100 מטר חופשי בתוצאה של 1:17.8 דקות, אחרי רבקה קרטין (1:13.8 דקות) ולפני תלמי מהפועל גוש זבולון (1:18.3 דקות) ובמשחה ל-200 מטר חזה בתוצאה של 3:21.9 דקות, אחרי תמר זליג ממכבי חיפה (3:21.8 דקות) ולפני נעמי נייגר (3:30.7 דקות). שבוע לאחר מכן, היא זכתה במשחה המסורתי ל-3 ק"מ משבי ציון לנהריה בתוצאה המהירה ביותר למשחה זה של 63:05.0 דקות. באליפות ישראל שנערכה באוקטובר 1962 זכתה מרון בשתי מדליות, זהב וכסף. במדליית זהב במשחה ל-200 מטר חזה בתוצאה של 3:17.7 דקות, לפני אורנה בלכמן ממכבי חיפה (3:22.7 דקות) ונעמי נייגר (3:22.8 דקות) ומדליית כסף במשחה ל-100 מטר פרפר בתוצאה של 1:28.3 דקות, אחרי נורית שלו מהפועל נוה איתן (1:23.8 דקות) ולפני אורנה בלכמן (1:30.8 דקות). באליפות ישראל שנערכה בקריית טבעון בסוף ספטמבר בשנת 1964 היא זכתה במדליית ארד במשחה ל-100 מטר פרפר בתוצאה של 1:32.2 דקות, אחרי דורית זלץ חברתה לקבוצה (1:22.4 דקות) ונורית שלו (1:26.7 דקות). תחרות שחייה ארצית, יומן כרמל הרצליה 312, 1960 תחרות שחייה לזכר נופלי אגודת הספורט "מכב"י", יומן כרמל הרצליה 367, 1962 טראובר ולהב הצטיינו באליפות השחייה, על המשמר, 18 באוקטובר 1959 כ. עמוס, קרבות מרתקים בתחרויות השחיה, מעריב, 16 באוקטובר 1960 שלמה מוזר, שחייני הפועל גוש-זבולון זכו באליפות ישראל, דבר, 16 באוקטובר 1960 שחייני ב.מ.ע זכו במשחה שבי ציון-נהריה, דבר, 23 באוקטובר 1960 אברהם פז, אליפות השחיה הפכה לחג ספורטיבי, מעריב, 14 באוקטובר 1962 ארבעה שיאים לאומיים באליפות השחייה בחיפה, למרחב, 14 באוקטובר 1962 טרו שברה את שיאה של ריבנר ב-100 חתירה, על המשמר, 14 באוקטובר 1962 גרטל וזלץ - גיבורי אליפות השחייה, על המשמר, 29 בספטמבר 1964
רבקה קרטין

רבקה קרטין דינור (14 בפברואר 1943 - 11 בנובמבר 2006) הייתה שחיינית ישראלית, אלופת ישראל בשחייה. קרטין נולדה בחיפה ליוסף ובינה קרטין היא התאמנה בקבוצת מכבי חיפה. באליפות ישראל שנערכה בבריכת בת גלים שבחיפה בספטמבר 1958 זכתה קרטין במדליית כסף במשחה ל-100 מטר חופשי בתוצאה של 1:17.2 דקות, אחרי שושנה ריבנר מברית מכבים עתיד (1:10.8 דקות) ולפני ירדנה שאל מהפועל גוש זבולון (1:20.8 דקות). באליפות ישראל שנערכה בבריכת בת גלים באמצע אוקטובר 1959 זכתה קרטין בשתי מדליות, כסף וארד. מדליית כסף, במשחה ל-100 מטר חופשי בתוצאה של 1:15.6 דקות, אחרי גלי להב מהפועל תל עמל (1:11.5 דקות) ולפני רמה קורין מהפועל עמק הירדן (1:19.5 דקות) ומדליית ארד במשחה ל-400 מטר חופשי בתוצאה של 6:48.7 דקות, אחרי גלי להב (5:58.8 דקות) ורמה קורין (6:29.1 דקות). באליפות ישראל שנערכה בבריכת בת גלים באוקטובר 1960, זכתה קרטין ב-3 מדליות אישיות, זהב ו-2 כסף. מדליית זהב במשחה ל-100 מטר חופשי בתוצאה של 1:13.8 דקות, לפני חנה מרון מברית מכבים עתיד (1:17.8 דקות) ותלמי מהפועל גוש זבולון (1:18.3 דקות). מדליות כסף, במשחה ל-400 מטר חופשי בתוצאה של 6:08.9 דקות, אחרי חנה מרון (6:06.6 דקות) ולפני נורית שלו מהפועל בית שאן (6:16.2 דקות) ובמשחה ל-100 מטר גב בתוצאה של 1:31.9 דקות, אחרי נוגה הררי מהפועל עמק הירדן (1:26.1 דקות) ולפני הירשפלד מהפועל אפיקים (1:32.4 דקות). ב-2 בנובמבר 1963 נישאה קרטין ליוסף דינור. לזוג נולדו 3 ילדים שתי בנות ובן. הם התגרשו במרץ 1984. יוסף טלקי, אורות וצללים בשתי אליפויות שחיה ארציות, דבר, 19 באוקטובר 1958 רבקה קרטין דינור, באתר Geni ב. מ. עתיד זכתה באליפות השחיה, הַבֹּקֶר, 28 בספטמבר 1958 טראובר ולהב הצטיינו באליפות השחייה, על המשמר, 18 באוקטובר 1959 כ. עמוס, קרבות מרתקים בתחרויות השחיה, מעריב, 16 באוקטובר 1960 שלמה מוזר, שחייני הפועל גוש-זבולון זכו באליפות ישראל, דבר, 16 באוקטובר 1960
מצר יבגנוב

מצר יבגנוב (ברוסית: Проли́в Евгенова) הוא מצר ים באוקיינוס הקרח הצפוני בין האי בולשביק (Большевик; האי הדרומי ביותר בארכיפלג סברניה זמליה) מצפון-מערב, לבין האי סטרוקדומסקי (остров Старокадомского; אף הוא מאיי סברניה זמליה) מדרום-מזרח. המצר מקשר בין מצר וילקיצקי מדרום לים לאפטב בצפון-מזרח. רוחבו של המצר הוא כ-30 ק"מ, עומקו המרבי 204 מ' ואורכו – כ-40 ק"מ. המצר שמכוסה קרח רוב ימות השנה קרוי על שמו של הד"ר ניקולאי איוואנוביץ' יבגנוב (Николай Иванович Евгенов), חוקר האזור הארקטי, הידרוגרף ואוקיינוגרף רוסי וסובייטי נודע. Пролив Евгенова, RuTraveller ערך זה הוא קצרמר בנושא גאוגרפיה של רוסיה ובנושא גופי מים. אתם מוזמנים לתרום לוויקיפדיה ולהרחיב אותו.
אורנה בלכמן

אורנה (אירנה) בלכמן, היא שחיינית עבר ישראלית, אלופת ישראל ושיאנית ישראל בשחייה. בלכמן התאמנה בקבוצת מכבי חיפה. באוקטובר 1961 בשל מחלוקת על השתתפותו באליפות של דייוויד קרצקי, שחיין יהודי אמריקאי, פרשו שחייני הפועל מאליפות ישראל בשחייה. באליפות עצמה זכתה בלכמן בשתי מדליות, זהב וכסף. מדליית זהב, במשחה ל-100 מטר פרפר בתוצאה של 1:32.8 דקות ומדליית כסף, במשחה ל-200 מטר חזה בתוצאה של 3:18.8 דקות, אחרי חברתה לקבוצה תמר זליג (3:18.5 דקות). באליפות ישראל שנערכה בשנת 1962] זכתה בלכמן ב-3 מדליות, 1 כסף ו-2 ארד. מדליית כסף במשחה ל-200 מטר חזה בתוצאה של 3:22.7 דקות, אחרי חנה מרון מברית מכבים עתיד (3:17.7 דקות) ומדליות ארד, במשחה ל-100 מטר פרפר בתוצאה של 1:30.8 דקות, אחרי נורית שלו מהפועל נוה איתן (1:23.8 דקות) וחנה מרון (1:28.3 דקות) ובמשחה ל-200 מטר מעורב אישי בתוצאה של 3:11.1 דקות, אחרי מרי שנטל טראו מהפועל תל אביב (3:07.5 דקות) וחנה קול מהפועל אפיקים (3:08.4 דקות). באליפות ישראל בשחייה שנערכה בבריכת בת גלים בחיפה באוקטובר 1963 זכתה בלכמן בשתי מדליות כסף, במשחה ל-100 מטר גב בתוצאה של 1:26.4 דקות, אחרי חנה קול מהפועל אפיקים (1:23.5 דקות) ולפני חברתה לקבוצה טובה ולדמן (1:27.5 דקות) ובמשחה ל-200 מטר מעורב אישי בתוצאה של 3:09.4 דקות, אחרי חנה קול (3:02.1 דקות). בלכמן קבעה במשחה ל-400 מטר מעורב אישי שיא ישראלי חדש של 6:33.8 דקות, שיא זה נשבר על ידי אסתר צוירין מברית מכבים עתיד (6:30.2 דקות). ... וקרפן אסף מדליות (5) - במכבי - בלכמן גברה על מרון וקבעה שיא יחיד, מעריב, 23 בספטמבר 1962 במקום אליפות שחיה - שערוריה, מעריב, 15 באוקטובר 1961 ארבעה שיאים לאומיים באליפות השחייה בחיפה, למרחב, 14 באוקטובר 1962 יהודה גורן, השחייניות "ניצחו" השחיינים בשבירת שיאים, מעריב, 6 באוקטובר 1963 יהודה גורן, שיאים בשחיה, מעריב, 16 באוקטובר 1966 ערך זה הוא קצרמר בנושא ספורטאים ישראלים. אתם מוזמנים לתרום לוויקיפדיה ולהרחיב אותו.
ביופלסטיק

ביופלסטיק הוא שם כללי לפלסטיק הנגזר מחומר חי מתחדש, כגון שמנים או שומנים צמחיים, עמילן תירס, עמילן אפונה או יצורים חד תאיים. ניתן להפיק ביופלסטיק מתוצרי לוואי צמחיים מתעשיית החקלאות, או באמצעות מיחזור מיכלי פלסטיק משומשים בהליך כימי המשלב מיקרואורגניזמים. להבדיל מביופלסטיק, הפלסטיק הנפוץ יותר מופק מתוצרי נפט. בהליך ייצור של הפלסטיק המוכר מחיי היומיום, נדרש שימוש בכמות גדולה של דלקים מאובנים. כתוצאה מכך, נפלטים לאטמוספירה גזי חממה רבים. ייצור של ביופלסטיק מאופיין בפליטה מופחתת של גזי חממה ומזהמים אחרים. חלק מסוגי הביופלסטיק הם בעלי זמן התכלות מהיר. PLA הוא סוג של ביופלסטיק. ביו דיזל מדיה וקבצים בנושא ביופלסטיק בוויקישיתוף סוכנויות הידיעות, חברות מובילות של מוצרי צריכה יעודדו פיתוח של חומר תחליפי לפלסטיק, באתר כלכליסט, 25 בנובמבר 2013 ביופלסטיק, באתר אנציקלופדיה בריטניקה (באנגלית) ערך זה הוא קצרמר בנושא כימיה. אתם מוזמנים לתרום לוויקיפדיה ולהרחיב אותו.
הנפילה (פירושונים)

האם התכוונתם ל... הנפילה – סרט גרמני משנת 2004, המתאר את ימיהם האחרונים של אדולף היטלר וגרמניה הנאצית הנפילה (קאמי) – רומן מאת אלבר קאמי הנפילה (קונלי) – ספר מאת הסופר האמריקאי מייקל קונלי, בסדרת ספרי הארי בוש מעבר לכל חלום – סרטו של טרזם סינג משנת 2006, שנקרא באנגלית The Fall. נפילת האדם – מונח מהתאולוגיה הנוצרית The Fall נפילה
ג'יימס ארתור

האם התכוונתם ל... ג'יימס ארתור (זמר) – זמר ומוזיקאי בריטי, זוכה תוכנית המוזיקה הבריטית אקס פקטור בשנת 2012 ג'יימס ארתור (מתמטיקאי) – מתמטיקאי קנדי, חתן פרס וולף לשנת 2015 ג'יימס ארתור (תאולוג) – נזיר ותאולוג אירי
סטמפורד (קונטיקט)

סטמפורד (באנגלית: Stamford) היא עיר במדינת קונטיקט בארצות הברית. היא נמצאת במחוז פיירפילד. על פי מפקד האוכלוסין של שנת 2013, בעיר מתגוררים 126,456 תושבים, מה שהופך אותה לרביעית בגודלה במדינת קונטיקט והשביעית בגודלה באזור ניו אינגלנד. היא ממוקמת במרחק של 48 קילומטרים ממנהטן, ניו יורק, ונחשבת לחלק מהמטרופולין הגדולה של ניו יורק. פרק זה לוקה בחסר. אנא תרמו לוויקיפדיה והשלימו אותו. ישראל עפולה, ישראל פרו לימה, פרו מדיה וקבצים בנושא סטמפורד בוויקישיתוף אתר האינטרנט הרשמי של סטמפורד (באנגלית) סטמפורד, באתר אנציקלופדיה בריטניקה (באנגלית) סטמפורד (קונטיקט), דף שער בספרייה הלאומית ערך זה הוא קצרמר בנושא יישובים בארצות הברית. אתם מוזמנים לתרום לוויקיפדיה ולהרחיב אותו.
סדרת מפוצלים

סדרת מפוצלים (באנגלית: The Divergent Series) היא סדרת סרטי הרפתקאות ומדע בדיוני דיסטופיים בת שלושה סרטים המבוססים על טרילוגיית "מפוצלים" מאת הסופרת האמריקאית ורוניקה רות'. הסרטים מופצים על ידי אולפני Lionsgate בהפקת לוסי פישר, פויה שבזיאן ודגלאס ויק, והתסריט נכתב על ידי איוואן דאורטי וונסה טיילור. בסרט מככבים שיילין וודלי, תיאו ג'יימס, זואי קרביץ, אנסל אלגורט וקייט וינסלט. בשיקגו העתידנית, החברה מחולקת לחמישה פלגים המבוססים על אופי אישיותם. נערה צעירה בשם ביאטריס "טריס" פריור לומדת כי היא "מפוצלת" - היא אינה מתאימה לאף אחד מן הפלגים ומגלה כי היא חולקת מאפיינים מכל הפלגים, עובדה שעלולה לסכן את חייה. הסרט הראשון בסדרה, "מפוצלים", בוים על ידי ניל בורגר והופק בתקציב של 85 מיליון דולר. הסרט יצא לאקרנים ב-21 במרץ 2014 והרוויח למעלה מ-56 מיליון דולר בשבוע הבכורה. סך הכול גרף הסרט 288 מיליון דולר. הסרט השני בסדרה, "מורדים", בוים על ידי רוברט שוונטקה והופק על ידי ניל בורגר. הסרט יצא לאקרנים ב-20 במרץ 2015. הסרט השלישי, "נאמנים", יצא ב-17 במרץ 2016. אתר האינטרנט הרשמי של סדרת מפוצלים (באנגלית) סדרת מפוצלים, ברשת החברתית אקס (טוויטר) "סדרת מפוצלים", באתר Rotten Tomatoes (באנגלית)
צבי גרא

צבי (ציצי) גרא (1 באפריל 1927 – 27 בינואר 2008) היה מצאצאי מייסדי ראשון לציון. לוחם הפלמ"ח בחטיבת הראל. בוגר בצלאל. מהפעילים נגד פינוי חבל ימית. אמן רב תחומי שעסק בציור, צילום, פיסול, עיצוב אמנותי, בימוי, הפקה והוראת האומנות. גרא נולד בשנת 1927 לגרו גרא (קרישבסקי) ויהודית (אלטשולר). אח צעיר לגרשון ויגאל. בצעירותו למד במוסד שומריה שבמשמר העמק. ב-1948 התגייס לפלמ"ח ושירת בתקופת מלחמת העצמאות באזור ירושלים במסגרת הגדוד השישי. בהמשך שירת בפלוגת מטה של חטיבת הראל. עבר קורס קצינים ושירת כקצין מודיעין. שוחרר ב-1949. בתקופה זו הכיר והתיידד עם רחבעם זאבי והקשר הזה נמשך כל השנים שלאחר המלחמה, עזר למפלגתו בתקופת הבחירות ואף התמודד ברשימתה לכנסת השתים עשרה. במלאת 20 שנה למלחמה היה גרא בין השותפים להכנת כינוס חטיבת הראל ב-1950 סיים את האקדמיה לאמנות "בצלאל" שבירושלים שם למד ציור, תפאורה ותאורת במה, אצל הבמאי פיסקטור ואצל צייר התפאורות גורליק. ב-1952 עבר לעבוד בארצות הברית וקנדה שם נישא לבמאית הקולנוע והכוריאוגרפית אלידע גרא. בשנת 1964 עלו לישראל עם שלושת ילדיהם. בני הזוג התגרשו ב-1984. נשא לאישה שנייה את עכסה לפיד. עבד כיועץ אמנותי של הטלוויזיה החינוכית ובהמשך כמנהל אמנותי. בתקופת פינוי סיני (1982) הצטרף למחאה נגד הכוונה לפנות את חבל ימית ועבר לגור לתקופה מסוימת באזור. היה שותף לפינוי ובעקבות אירוע זה הקים את פסל "קיר ימית". השתתף כמרואיין בסדרה "תקומה" של הערוץ הראשון. נפטר בישראל ב-2008 ונקבר בבית העלמין בסביון. קברו עוצב בצורת הציור שצייר גרא לתקליט של להקת זינגלה. ב-1953 היה אחראי על התפאורה בתוכנית "בדרום אין כל חדש" של להקת פיקוד הדרום. ב-1953 עיצב את התפאורה להצגה "אמיל והבלשים במסגרת התיאטרון הקאמרי לילדין ולנוער. ב-1965 עיצב את התפאורה להצגה "נאסר א-דין" בתיאטרון הקאמרי. ב-1966 היה אחראי על העיצוב האמנותי של הסרט "שני קונילמל" (1966). כולל עיצוב הלוגו של הסרט ובניית עיירה בשם "קבצ'נסק" שנראתה כמו שטעטל יהודי אמיתי סמוך לאולפני גבע ב-1966 עיצב את התפאורה להצגה "פרנסואה ראש גזר" בתיאטרון העממי. ב-1997 עיצב את אנדרטת הפריצה לכלא עכו בטיילת הים בעכו. ב-1968 עיצב וציר את ספרו של יוסף ויץ, הנדנדה העזובה (בהוצאת מסדה) ב-1969 - עיצב את התפאורה במופע "מאילת באהבה" (20 שנה לשחרור אילת) שארגן מרכז ההסברה במשרד ראש הממשלה. ב-1969 עיצב את התפאורה להצגתו של יגאל לב "גלריה של טיפוסים" בתיאטרון דני דגן. ב-1976 עיצב גרא את צידו הפנימי של תקליטה של להקת זינגלה, Peace. ציור זה מכסה את קברו של גרא. ב-1988 ביים גרא את עצרת ה-20 להתיישבות בגולן. העצרת נערכה לא הרחק מהמושב מעלה גמלא. ב-2003 עיצב את הפסל של נתן פנץ ביפו עיצוב אנדרטת פורצי החומה בעכו. מדיה וקבצים בנושא צבי גרא בוויקישיתוף צבי גרא, באתר הפלמ"ח צבי גרא באתר מוזיאון ישראל בירושלים צבי גרא, באתר ארכיון הסרטים הישראלי בסינמטק ירושלים כשהפך לבמאי, ניהל גרא שני קמפיינים לבחירות למולדת. גרא סיפר כי את הקמפיין הראשון העניק לזאבי בחינם עודד שלו, איבדנו אדם נהדר, בן אדם וחבר, מפקד ולוחם, באתר ynet, 17 באוקטובר 2001 מכינים סרט תיעודי על הראל, דבר, 15 בספטמבר 1968 דני צדקוני, אי בהירות בפתחה, דבר, 27 באוקטובר 1981 תוכנית להקת פיקוד דרום באתר שרים במדים אירועים עירוניים באילת בארכיון ההיסטורי של אתר אילת נילי פרידלנדר, אדוני השופט, שאלוהים יסלח, מעריב, 13 בנובמבר 1969 להקת זינגלה באתר "רוק מתקדם" על צבי גרא במאי מופע "20 שנות ההתיישבות ברמת הגולן", פורסם בעיתון קצרין סיור בעקבות פסלים ביפו באתר של יעקב מרקל אנדרטת האצ"ל באתר "אל עכו"
סורינאם (פירושונים)

סורינאם (בהולנדית: Suriname) האם התכוונתם ל... סורינאם – מדינה באמריקה הדרומית סורינאם (מושבה הולנדית) – מושבה הולנדית בשנים 1667–1954 (למעט בשנים 1799–1802 ו-1804–1816 שבהן נשלטה על ידי הבריטים) סורינאם (ממלכת ארצות השפלה) – ישות אוטונומית בתוך ממלכת ארצות השפלה בשנים 1954–1975 (עד לעצמאותה) סורינאם (מחוז) – מחוז לשעבר בסורינאם (חדל מלהתקיים באמצע שנות ה-80), שבירתו הייתה פרמריבו סורינאם (נהר) – נהר באורך 480 ק"מ הזורם בסורינאם ונשפך לאוקיינוס האטלנטי צפונית לפרמריבו (לחצו לצפייה במפה בשפה ההולנדית ) כל הערכים המכילים את "סורינאם" בשמם